Berdan (fuzuilh)

KinnigBroDoareFuzuilhMont en-droTennata dre zorn, dre vorailhMunisionoù10,75 × 58 mm R7,62 × 54 mm RIjinerHiram BerdanBloavezh krouidigezh1868 (Berdan I)1870 (Berdan II)ProduerienColt (Berdan I)Arsanailhoù Toula, Ijevsk ha Sestroretsk (Berdan II)Mare produiñ1868 - 1891Skouerennoù produetWar-dro 3.000.000Perzhioù teknikelStumm troadegiezhMas4,200 kg (hep baionetez)Hirder1.300 mmHirder ar c'hanol830 mmHed-tenn efedusWar-dro 280 mTizh mont e-maez ar boledoù437 m/sLezennRummad e Bro-C'hallD
Ar Berdan zo ur rummad fuzuilhoù un-tenn ijinet gant ar Stadunanad Hiram Berdan e 1868. Arm standart arme Impalaeriezh Rusia e voe etre 1870 ha 1891, pa voe kemeret he flas gant ar Mosin-Nagant. Implijout a rae kartouchennoù metalek, ar pezh a oa un nevezenti d'ar poent-se hag a zeuas da vezañ boutin adalek eil kard an XIX kantved er braz eus an armeoù.

 Stummoù 

 Berdan I 
Ar stumm kentañ eus ar Berdan, anvet ivez Model 1868, a oa dezhañ ur gulasenn trapdoor. Produet e voe un 30.000 skouerenn bennak anezhañ gant an embregerezh Colt er Stadoù-Unanet. Kambret e oa evit kartouchennoù 10,75 × 58 mm R, ijinet gant Berdan asambles gant ar c'horonal rusian Aleksandr Gorlov.

 Berdan II 
E 1870, daou vloaz goude ar stumm kentañ, un eil stumm eus ar fuzuilh, dezhañ ar memes munision met gant ur sistem kulasenn dre vorailh un tamm disheñvel Fusil de dragon Berdan n°2 Mle 1870, war Arme et Passion (lennet d'ar 17/08/2025), a grogas da vezañ produet e arsanailhoù e Rusia. Tri adstumm berroc'h anezhañ a voe ouzhpenn ar stumm troadegiezh : unan skañvoc'h evit an dragoned, unan hep pontig evit ar Gozaked hag ur garabinenn evit ar marc'hegerezh. War-dro 3.000.000 a skouerennoù anezhe a voe produet en holl.

 Implij 
Goude donedigezh ar Mosin-Nagant en arme rusian e voe adkambret un nebeud fuzuilhoù Berdan evit ar munision 7,62 × 54 mm R nevez. An arm a voe implijet gant broioù all, en o zouez Rouantelezh Bulgaria, Impalaeriezh Etiopia, Korea, Priñselezh Montenegro ha Rouantelezh Serbia. 5.760 Berdan II a voe prenet gant Bro-C'hall da vare ar brezel a-enep Prusia e 1870-1871 HUON Jean, Les armes françaises en 1870-1871, Crépin-Leblond, 2007, 48 p., ISBN 978-2703003090.

 Er sevenadur 
Ar fuzuilhoù Berdan a c'haller implijout er c'hoarioù video Battlefield: 1918, Civilization V, World of Guns: Gun Disassembly hag Enlisted Berdan Rifle, IMFDB (lennet d'ar 16/08/2025).

 Daveennoù 

Rummad:Fuzuilhoù
Rummad:Armoù SUA
Rummad:Armoù Impalaeriezh Rusia